Վերներ Ռուգեմեր

Վերներ Ռուգեմեր (, ), գերմանացի մեկնաբան, դասախոս և գրող։ Նա համարվում է առաջատար «միջամտող փիլիսոփա»։

Կենսագրություն 
Ռուգեմերը ծնվել է Ամբերգում։ Ծագումով Գերմանիայի Վերին Պֆալց նահանգից, նա հաճախել է նախնական և միջնակարգ դպրոց Բրենդլորենզենում / Ռոն, Զաալեի Բադ Նոյշթաթում և Բերխտեսգադենում։ Նա սովորել է գրականություն, փիլիսոփայություն և տնտեսագիտություն Մյունխենի համալսարանում, Թյուբինհենի համալսարանում, Բեռլինի և Փարիզի համալսարաններում։ 1979 թվականին Բրեմենի համալսարանում նա հրապարակեց իր դոկտորական թեզը «Փիլիսոփայական մարդաբանություն և դարաշրջանային ճգնաժամ» փաստարկի վերաբերյալ, ուսումնասիրություն կապիտալիզմի ընդհանուր ճգնաժամի և փիլիսոփայության մարդաբանական հիմքի միջև հարաբերությունների վերաբերյալ, ինչպես օրինակ բերեց Առնոլդ Գեհլենը։ Նա Neue Rheinische Zeitung-ի (Նոր Ռայն թերթ) համահիմնադիրն էր 1999 թվականին։

Թերթեր, ամսագրեր և գրքեր 
Լրագրության մեջ որոշակի փորձ ձեռք բերելուց հետո 1974-1989 թվականներին նա նշանակվել է Demokratische Erziehung ամսագրի խմբագիր։ Սկսած 1980-ական թվականներից Վերներ Ռուգեմերը  համագործակցում է տպագիր թերթերի աշխարհի հետ, ինչպես նաև մասնակցություն է ունենում բազում ռադիո և հեռուստատեսային ծրագրերում՝ հատկապես WDR–ում (Westdeutscher Rundfunk՝ Արևելյան Գերմանիայի Ռադիո)։ Նրա հետաքրքրությունների հիմնական ոլորտը կորպորատիվ և բանկային հանցագործություններն են այնպիսի բնագավառներում, ինչպիսին է կոռուպցիան։ Վերներ Ռուգեմերի աշխատանքներն ընդգրկում են «Klüngel»-ը, կոռուպցիան և կորպորատիվ հանցագործությունները նրա ծննդավայր Քյոլնում, եվրոպական այլ վարչական շրջաններում և համաշխարհային տնտեսությունում։ Ռուգեմերը քննադատում է Գերմանիայում ժողովրդավարությունն այլասերելու միտումը և «Արևմտյան արժեքների համայնքը»։ Նրա տեսակետն է, որ պետական պարտքը, կոռուպցիան և ընտրված ու չընտրված էլիտաների հարստացումը հասել են մի մակարդակի, որը վերագրվում էր միայն «զարգացող երկրներին»։ 2008 թվականի ֆինանսական ճգնաժամի վերաբերյալ իր հրապարակումներում նա առաջարկել է, որ շահարկումների համար օգտագործված անհույս պարտքերը դուրս գրվեն, և բանկերը ճանաչվեն անվճարունակ։

Նա աջակցում է երեք խոշոր վարկանիշային այնպիսի գործակալությունների լուծարմանը, ինչպիսիք են Standard & Poor's–ը, Fitch Ratings–ը և  Moody's–ը, ինչպես նաև KPMG, PwC, Ernst & Young և Deloitte խոշոր հաշվապահական ընկերություններին  իրենց ծառայողական առաջադրանքներից հեռացմանը։

«Նոր տեխնոլոգիա – հին հասարակություն։ Սիլիկոնային հովիտ» 
1984 թվականին Վերներ Ռուգեմերը իր դաշտային ուսումնասիրություն մեջ նկարագրեց բարձր տեխնոլոգիաների մութ կողմը։ Ուսումնասիրությունն իրականացվել էր Կալիֆոռնիայում, որտեղ սկսվեց թվային հեղափոխությունը։ Այն իր մեջ արտացոլում է գյուտերի պատմությունը, անօրինական աշխատանքը քաղցրավենիքի խանութում, չիպերով աշխատողների աշխատանքային պայմանները, ստորգետնյա ջրերի թունավորելը, հարցազրույցները Ստենֆորդի գիտնականների, արհմիութենականների, զենքի ճարտարագետների, հրշեջների և Սթիվ Ջոբսի դիմանկարի վերաբերյալ։ Գիրքը թարգմանվել է ռուսերեն և հունգարերեն։

«Պետական գաղտնիք – Արտանետման ջրեր» 
«Staatsgeheimnis Abwasser» (գերմ. ՝ «Պետական գաղտնիք - արտանետման ջրեր») Վերներ Ռուգեմերի գիրքն է 1994 թվականից, որում նա գրել է խմելու ջրի շրջապտույտի և արդյունաբերական կեղտաջրերի վերամշակման բնագավառում կոռուպցիայի մասին, ինչպես օրինակ է բերում Քյոլն քաղաքը։

«Տնտեսություններ առա՞նց կոռուպցիայի» 
«Տնտեսություններ առա՞նց կոռուպցիայի» (գերմ. ՝ "Wirtschaften ohne Korruption?") Վերներ Ռուգեմերի 1996 թվականին գրված նովելն է։ Գիրքը պատմում է Գերմանիայի Դաշնային Հանրապետությունում կոռուպցիայի պատմության և ԱՄՆ-ի, Ֆրանսիայի, Մեծ Բրիտանիայի միջազգային փորձառության մասին։

«Colonia Corrupta» 
«Colonia Corrupta»՝ սեփականաշնորհումը, համաշխարհայնացումը և կոռուպցիան Քյոլնում» գիրքը լույս է տեսել 2002 թվականին։ Այս գրքում նա հոդված է հրապարակել Քյոլնի թափոնների այրման կայանի մասին։

«Բանկիր» 
2006-ին լույս է տեսնում Ռուգեմերի «Der Bankier -Ungebetener Nachruf auf Alfred Freiherr von Oppenheim» գիրքը։ Բացի այդ, նա ավելացրեց քաղաքական համակարգի մասին որոշ ասպեկտներ Հելմութ Կոլի օրոք։ Նրա գիրքը բացահայտում է, որ ութսունականների սկզբին Կոլը, գաղտնի կերպով, առնվազն 1,3 միլիոն գերմանական մարկով ֆինանսավորվել է Սալ Օպենհեյմի կողմից։

««Մորեխները» հանրային տարածքում» 
Նա խոսում է միջսահմանային լիզինգի և հասարակական-մասնավոր համագործակցության թերությունների մասին։ Իր աշխատանքում Ռուգեմերը քննադատեց միջսահմանային լիզինգի փորձառությունը հանրային գույքի վաճառքում Միացյալ նահանգների մասնավոր ներդրողներին։ Պայմանավորվածությունը հիմնականում գաղտնի էր։

«Մասնավորեցումը Գերմանիայում – Ֆինանսական հաշվետվություն» 
2006 թվականին լույս է տեսել նրա «Մասնավորեցումը Գերմանիայում – Ֆինանսական հաշվետվություն» գիրքը։ Դրանում նա ուսումնասիրեց մասնավորեցման նախագծերի հավասարակշռությունը, որը մեկնարկել և իրականացվել է 1984 թվականից, և դրանց ազդեցությունը պետական բյուջեների, հանրային ծառայությունների և ժողովրդավարության վրա։

«Վարկանիշային գործակալություններ. Ներկայիս կապիտալիստական իշխանության պատկերացումներ» 
Süddeutsche Zeitung–ի գրախոսող տնտեսագետ Ռուդոլֆ Հիքելը գիրքը խորհուրդ է տալիս կապիտալիզմի քննադատներին, ինչպես նաև համախոհներին։ Ռուգեմերը բացահայտ պարզաբանեց գործակալությունների «համակարգվածորեն պահպանվող անթափանցիկությունը, ինչպես նաև սխալ որոշումների համար պատասխանատվության բացակայությունը»։

«Die Fertigmacher» 
«Die Fertigmacher - Arbeitsunrecht und professyonelle Gewerkschaftsbekämpfung» գիրքը (անգլ. ՝ «Աշխատանքի չարաշահում և պայքար աշխատանքային արհմիության դեմ») գիրքը լույս է տեսել 2014 թվականին։ Հեղինակը պատկերում է ԱՄՆ-ի օրինակներով և գերմանական նախկին կառավարությունների պետական աջակցությունը Կոլի, Լամբսդորֆի և Շրյոդերի օրոք։

«Քանի դեռ այս ազատությունը չի լուսավորելու աշխարհը» 
Սա անթոլոգիա է նրա մի շարք հրապարակումներից։ Խոսքը ոչ միայն անդրատլանտյան հարաբերությունների մեծ հարցերի մասին է, այլ նաև այն մասին, թե ինչ է տեղի ունենում քաղաքներում, եկեղեցիներում, ձեռնարկություններում, ֆինանսական օազիսներում, փողոցներում, դատարանի դահլիճներում, վարչակազմերում, խմբագրություններում կամ արվեստի, երաժշտության և գրականության բիզնեսում։

Նրա պատկանելություններ 
Վերներ Ռուգեմերը «Gemeingut die Bürgerinnenhand» նախաձեռնության համահիմնադիրն էր։ Նա ծառայել է որպես բիզնես հանցագործությունների վերահսկման նախագահ։ Սակայն երկու տարի ծառայելուց հետո նա անձնական պատճառաբանությամբ հրաժարական տվեց նախագահի պաշտոնից։ Նա անդամակցում է Թրանսփարենսի ինթերնեշնլին, Գրամշիի միջազգային ընկերությանը ver.di-ում, գերմանացի գրողների ասոցիացիայի, Գերմանիայի PEN կենտրոնի գիտական հանձնաժողովի անդամ է, ինչպես նաև հանդիսանում է «Verein Aktion gegen Arbeitsunrecht» - ի համահիմնադիր։

Պարգևներ 
Ռուգեմերն իր կարիերայի ընթացքում բազմաթիվ մրցանակների է արժանացել, այդ թվում՝ գերմանական գիտության ասոցիացիայի Ֆրիդրիխ և Իզաբել-Ֆոգել մրցանակի։ 2002 թվականին Ռուգեմերը Հարկ վճարողների ֆեդերացիայի կողմից ստացավ Լրագրողի մրցանակ։ Ռուգեմերը 2003 թվականին ռադիոհաղորդման համար ստացավ Լրագրողի մրցանակ Ձեռնարկությունների ասոցիացիայի կողմից։ 2008 թվականի նոյեմբերին Ռուգեմերը ստացավ Karls-Preis-ի պարգևը NRhZ-Online-ից (Neue Rheinische Zeitung):

Գրականություն 

 Die Psychoanalyse der BILD-Zeitung. 1968 (for Springer-Tribunal and Kritische Universität Berlin)
 Philosophische Anthropologie und Epochenkrise. Studie über den Zusammenhang von allgemeiner Krise des Kapitalismus und anthropologische Grundlegung der Philosophie am Beispiel Arnold Gehlens. Dissertation. Pahl-Rugenstein, Köln 1979.
 Neue Technik - alte Gesellschaft. Silicon Valley. Pahl-Rugenstein Verlag, Köln 1985, .
 Der Kranke Weltpolizist: Das Innenleben der USA als Gefahr für den „Rest der Welt“. Köln 1986.
 Uwe Hirschfeld, Werner Rügemer (editor): Utopie und Zivilgesellschaft. Rekonstruktionen, Thesen und Informationen zu Antonio Gramsci. Berlin 1990.
 Staatsgeheimnis Abwasser. Zebulon Verlag, Düsseldorf 1995, .
 Wirtschaften ohne Korruption? Fischer Taschenbuch Verlag, Frankfurt am Main 1996, .
 Grüezi! Bei welchen Verbrechen dürfen wir behilflich sein? Die Schweiz als logistisches Zentrum der internationalen Wirtschaftskriminalität. Essays, Analysen und Materialien. Distel Verlag, Heilbronn 1999, .
 Arm und reich. transcript, Bielefeld 2002, .
 Die Berater. transcript, Bielefeld 2004, .
 Cross-Border-Leasing. Westfälisches Dampfboot, Münster 2004, .
 Der Bankier. Ungebetener Nachruf auf Alfred Freiherr von Oppenheim. 3. erweiterte geschwärzte Ausgabe. Nomen, Frankfurt am Main 2006, .
 Privatisierung in Deutschland. 4. erweiterte und aktualisierte Ausgabe. Westfälisches Dampfboot, Münster 2008, .
 ArbeitsUnrecht. Anklage und Alternativen. Westfälisches Dampfboot, Münster 2009, .
 „Heuschrecken“ im öffentlichen Raum: Public Private Partnership - Anatomie eines globalen Finanzinstruments. transcript, Bielefeld 2008, 2.Auflage 2011. .
 Colonia Corrupta. Westfälisches Dampfboot, Münster 2012 / 8. Auflage 2015, .
 Ratingagenturen - Einblicke in die Kapitalmacht der Gegenwart. transcript, Bielefeld, 2012, . (spanische Ausgabe: Januar 2013)
 Die Fertigmacher. Arbeitsunrecht und professionelle Gewerkschaftsbekämpfung. Papyrossa Verlag, Köln 2014 / Erweiterte und aktualisierte 3. Auflage März 2017 .
 Bis diese Freiheit die Welt erleuchtet. Transatlantische Sittenbilder aus Politik und Wirtschaft, Geschichte und Kultur. Papyrossa-Verlag, Köln August 2016 / 2. Auflage Februar 2017 /

Ծանոթագրություններ

Արտաքին հղումներ 
 Վերներ Ռուգեմերը Գերմանիայի ազգային գրադարանում
 Պաշտոնական կայք
 Հոդվածը Վերներ Ռուգեմերի  from Linksnet–ից
 Ինքնակենսագրություն
 Բանկիր՝ Գրքային ցուցադրություն
 Շագանակագույն կաթնաշոռ կարմիր սոուսով

 
1941 ծնունդներ
Գերմանացի լրագրողներ
Հրապարակախոսներ
Փարիզի համալսարանի շրջանավարտներ
Մյունխենի համալսարանի շրջանավարտներ
Ապրող անձինք
Ոչ գեղարվեստական գրողներ
Գերմանացի լուսանկարիչներ